Husnija Kamberović
Husnija Kamberović, bosanskohercegovački historičar, rođen u selu Mionica kod Gradačca, (1963). U Gradačcu je završio osnovno i srednje obrazovanje. Na Odsjeku za historiju Filozofskog fakulteta u Sarajevu diplomirao je 1987. Na Filozofskom fakultetu Univerziteta u Zagrebu odbranio je magistarski rad pod nazivom: Prelazak radne snage iz agrara u industriju u Bosni i Hercegovini 1945 – 1953. godine, i doktorsku disertaciju pod nazivom: Begovski zemljišni posjedi u Bosni i Hercegovini od 1878. do 1918. godine.2001. Radio je u Institutu za historiju u Banjoj Luci (1988 - 1989), a od 1989. do 2017. radio u Institutu za historiju u Sarajevu, gdje je od 2002. do 2016. obavljao dužnost direktora i bio urednik časopisa "Prilozi Instituta za istoriju". Sada je redovni profesor na Odsjeku za historiju Filozofskog fakulteta u Sarajevu. Od 2013. predsjednik je Udruženja za modernu historiju. Učestvovao je na većem broju naučnih skupova i objavio veći broj radova.